******

**Kompakte overvågningsrelæer til hurtig fortrådning**

De nye kompakte overvågningsrelæer EMD-BL fra Phoenix Contact overvåger strømme, spændinger og faserækkefølge effektivt og pålideligt. I et pladsbesparende modul og udstyret med push-in tilslutningsteknologi giver enhederne en hurtig fortrådning uden værktøj. De er særligt egnede til enkle overvågningsopgaver lige fra serieproduktion til bygningsinstallationer.

Produktprogrammet omfatter fire typer enheder: Udover strømovervågningsrelæerne til strømme op til 10 A, er der til 1-fasede netværk også et spændings-overvågningsrelæ med måleområder op til 24 V AC/DC og 240 V AC. I 3-fasede netværk opdager et yderligere spændingsovervågningsrelæ AC spændinger op til 400 V/230 V AC med justerbare måleområder. En faseovervågning indikerer fejl i faserækkefølgen, fasefejl og asymmetrier i netværk op til 480 V AC/277 V AC.

Alle parametre, som overvågningsområder og udkoblingsforsinkelse, kan nemt tilpasses med drejehjulet på fronten. Derudover giver de meget tydelige LED’er hurtig analyse på stedet. Udover den hurtige tilslutningsteknologi er versionerne med spændingsforsyning fra målekredsløbet nemme at installere.

Konklusion: Det pladsbesparende installationshus og hurtig installation gør de kompakte EMD-BL overvågningsrelæer til et ideelt valg.

For yderligere information kontakt Product Manager Brian Lumby, blumby@phoenixcontact.dk.